Sõjaväedistsipliin meenutas Jaan-Saalomonile kohati parteidistsipliini, mis tõi lähemale helgeid lapsepõlvemälestusi. Hobused ei olnud küll lehmad, kuid neile siiski piisavalt sarnased, et Jaan-Saalomoni lapsepõlvest kaasa antud kiindumusi rahuldada. Ta pani aluse isegi väikesele kumõssitööstusele, mis  kasutas ajateenijate odavat tööjõudu ja mille tulud loovutas ta lahkelt Maakonna kaitse-eelarvesse. Innovaatilise panuse eest riigi kaitsevõime ja majanduse tugevdamisse autasustati Jaan-Saalomoni Maakonna kõrgeima aurahaga, mis oli huvitava paralleelina saanud nime kuulsalt leiutajalt, kellelt temagi oli osa oma eesnimest pärinud.